open-index/open-wikipedia-markdown huggingface dataset:
Պերոննա (կանտոն)

**Պերոննա** (), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 1999 թվականի մարդահամարի կանտոնի բնակչությունը 12200 մարդ էր։Կանտոնի համարը 139 է։ Կանտոնում կա 8 կոմունա։

## Տես նաև
* Ֆրանսիայի կոմունաներ
* Ֆրանսիայի օկրուգներ

## Արտաքին հղումներ
* Վիճակագրության ազգային կոմիտե  

Կատեգորիա:Էն դեպարտամենտի կանտոններ
Կատեգորիա:Ֆրանսիայի կանտոններ
Հակահայկականությունն Ադրբեջանում

**Հակահայկականությունը Ադրբեջանում** այսօր ունի շատ լայն տարածում, որը հիմնականում պայմանավորված է Արցախյան ազատամարտի ռազմական գործողություններով։ Համաձայն Եվրոպական հանձնաժողովի ռասիզմի և անհանդուրժողականության դեմ կազմակերպության, հայերը «ամենախոցելի խումբն են Ադրբեջանում ռասիզմի և ռասայական խտրականության դաշտում»։ Ըստ 2012 թվականին անցկացված մի հարցման ադրբեջանցիների 91%-ը հայերին ընկալում են որպես իրենց երկրի ամենամեծ թշնամին։ Ըստ մասնագետների՝ Ադրբեջանն իրականացնում է Արցախի հայկական հուշարձանների մշակութային ցեղասպանություն։

## Հակահայկականության ակունքները
1905-1906 թվականներից սկսած, ու հատկապես 1918 թվականից 1920 թվականը, տեղի են ունեցել հայերի բազմաթիվ կազմակերպված սպանություններ Ադրբեջանում, հատկապես մայրաքաղաք Բաքվի և Շուշիի հայկական մշակութային կենտրոններում։ Ներկայիս հայատյացությունը հիմնականում ձևավորվել է Խորհրդային Միության վերջին տարիներին, երբ հայերը պահանջում էին Մոսկովյան իշխանությունից փոխանցել հայաբնակ Լեռնային Ղարաբաղի ինքնավար մարզը Ադրբեջանական ԽՍՀՄ-ից Հայկական ԽՍՀՄ։ Ի պատասխան Հայոց պահանջատիրության, տեղի ունեցան հակահայկական հանրահավաքներ մի շարք քաղաքներում, որտեղ հակահայկական ազգայնական խմբերը քարոզում էին հայատյացության զարգացումը։ Այս ամենը հանգեցրեցին Սումգայիթում, Կիրովաբադում և Բաքվում տեղի ունեցող հայ բնակչության ջարդերին։ 1988-ից 1990 թվականը մոտ 350,000 հայեր իրենց դեմ ուղղված բռնության հետևանքով փախուստի դիմեցին Ադրբեջանից։

1994 թվականին ձեռք բերված հրադադարը ներկայումս գտնվում է ուժի մեջ, քանի որ Լեռնային Ղարաբաղի Հանրապետությունը ճանաչված է որպես դե ֆակտո անկախ պետություն։ Սակայն այս ամենին հանդերձ ադրբեջանական կողմը դեռ շարունակում է իրականացնել հակահայկական քաղաքականություն իր ներսում և երկրից դուրս, որը ներառում է Հայաստանի և հայերի նկատմամբ ատելության քարոզչություն և հայկական մշակութային ժառանգության ոչնչացում։

## Հակահայկականություն ժամանակակից  Ադրբեջանում
2014 թվականի դեկտեմբերին «Ենի Մուսավաթ» կուսակցության թերթը գրել է, որ հայատյացությունը Ադրբեջանում դարձել է համապետական զբաղմունք։ Թերթում ասվում է, որ Ադրբեջանում հայատյացությունը հասել է այն աստիճանի, որ այդ երկրում հանգիստ ապրելու համար անհրաժեշտ է պարզապես մեղադրել որևէ մեկին հայ լինելու կամ հայկական դիրքորոշում ունենալու մեջ։ Ընդ որում անհրաժեշտ չեն փաստարկներ. հնարավոր է ուղղակի մեղադրել մարդուն ու դառնալ իշխանության սիրելին։

## Ծանոթագրություններ

 

Կատեգորիա:Ադրբեջանական հասարակություն
Կատեգորիա:Արցախյան հակամարտություն
Կատեգորիա:Հակահայկականությունն Ադրբեջանում
Աքսա (կանտոն)

**Աքսա** (), կանտոն Ֆրանսիայում՝ Լանգըդոկ-Ռուսիլյոն երկրամասի Օդ դեպարտամենտի Լիմու օկրուգում։ Համաձայն 2007 թվականի մարդահամարի կանտոնի բնակչությունը 1768 մարդ էր։Կանտոնի համարը 1103 է։ Կանտոնում կա 14 կոմունա։

## Տես նաև
* Ֆրանսիայի կոմունաներ
* Ֆրանսիայի օկրուգներ

## Արտաքին հղումներ
* Վիճակագրության ազգային կոմիտե  

Կատեգորիա:Օդ դեպարտամենտի կանտոններ
Կատեգորիա:Ֆրանսիայի կանտոններ
Ալզոն (կանտոն)

**Ալզոն** (), կանտոն Ֆրանսիայի Լանգըդոկ-Ռուսիլյոն երկրամասի Օդ դեպարտամենտի Կարկասոն օկրուգում։ 2006 թվականի մարդահամարի տվյալներով կանտոնի բնակչությունը 7861 մարդ էր։Կանտոնի համարը 1102 է։ Կանտոնում կա 11 կոմունա։

## Տես նաև
* Ֆրանսիայի կոմունաներ
* Ֆրանսիայի օկրուգներ

## Արտաքին հղումներ
* Վիճակագրության ազգային կոմիտե  

Կատեգորիա:Օդ դեպարտամենտի կանտոններ
Կատեգորիա:Ֆրանսիայի կանտոններ
Արևելյան Նարբոննա (կանտոն)

**Արևելյան Նարբոննա** (), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Նարբոնա օկրուգի մեջ։ Համաձայն 2006 թվականի մարդահամարի կանտոնի բնակչությունը 18437 մարդ էր։Կանտոնի համարը 1124 է։ Կանտոնում կա 1 կոմունա։

## Տես նաև
* Ֆրանսիայի կոմունաներ
* Ֆրանսիայի օկրուգներ

## Արտաքին հղումներ
* Վիճակագրության ազգային կոմիտե  

Կատեգորիա:Օդ դեպարտամենտի կանտոններ
Կատեգորիա:Ֆրանսիայի կանտոններ
Միկրոքիմիական անալիզ

**Միկրոքիմիական անալիզ**, միկրովերլուծություն, փոքր քանակներով (0,01—0,001 գ) անօրգանական և օրգանական նյութերի բաղադրության լրիվ կամ մասնակի որոշման վերլուծական քիմիայի եղանակների համալիր։ Միկրոքիմիական անալիզի հիմքում ընկած են ամենազգայուն ու ընտրողական քիմիական ռեակցիաները։ Միկրոքիմիական անալիզին հատուկ են նյութերի փոքր ծախսը, կատարման կարճատևությունը և ինքնատիպությունը։ Պահանջում է ոչ բարդ, բայց հատուկ սարքավորումների ու գործիքների կիրառում։ Ապահովում է որոշման բավարար ճշտություն։ Կիրառվում է կիսահաղորդիչների արդյունաբերությունում, մետալուրգիայում, ռադիոքիմիայում, կենսաքիմիայում, տիեզերաքիմիայում, կլինիկական, դատաքննչական, միներալոգիական հետազոտություններում, ինչպես նաև բնական ու սինթետիկ նյութերի բաղադրությունը 4 որոշելու համար։ Օրգանական նյութերում որոշում են տարրերի ու ֆունկցիոնալ խմբերի պարունակությունը և միացության մոլեկուլային զանգվածը։ Երկրորդական միկրոքիմիական անալիզի ամենատարածված գործադրաձևերն են՝ կաթիլային վերլուծությունը, նրբաշերտ և բաժանող քրոմատոգրաֆիան, միկրոսպեկտրոսկոպիան և այլն։ Քիմիական ռեակցիան իրականացնում են ֆիլտրի կամ քրոմատոգրաֆիական թղթի, սորբենտային նրբաշերտի, ճենապակե թիթեղի, առարկայական ապակու վրա կամ մազական փորձանոթում։ Քանակական միկրոքիմիական անալիզի եղանակներն են՝ տիտրաչափությունը, զանգվածաչափությունը և լուսաչափությունը։ Ավելի հաճախ կիրառվում է դրանցից առաջինը, հատկապես տիտրման ավարտի որոշման էլեկտրաքիմիական եղանակների կիրառումով (կանոնաչափություն են), իսկ օրգանական միկրոքիմիական անալիզում զանգվածաչափությունը և գազային քրոմատոգրաֆիան։ Օգտագործում են 10~6 գ զգայնության միկրոկշեռքներ և 10~3 էլ զգայնության միկրոբյուրետներ։ Բարդ նմուշների դեպքում միկրոքիմիական անալիզ համատեղում են միկրովերլուծության ֆիզիկական եղանակների հետ։ Միկրոքիմիական անալիզի ժամանակակից զարգացումն ընթանում է ֆիզիկաքիմիական եղանակների առավել օգտագործման ճանապարհով։

Կատեգորիա:Քիմիա
Մագիստրատուրա (այլ կիրառումներ)

**Մագիստրատուրա** ( - աստիճանավոր, պետ եզրը կարող է վերաբերել՝

# Պետական պաշտոն Հին Հռոմում։ Առաջացել է հանրապետության հաստատման ժամանակ (մ.թ.ա. VI դ. վերջ)։ Սկզբնապես բոլոր Մագիստրոսները (կոնսուլ, դիկտատոր (բռնապետ), հեծելազորի հրամանատար, պրետոր, ցենզոր, էդիլ, քվեստոր և այլն) զբաղեցրել են (բացի ժողովրդական տրիբունի պաշտոնից) պատրիկները, մ.թ.ա. III դարից՝ նաև պլեբեյները։ Մագիստրոսները չեն վարձատրվել, ընտրվել են կարճ ժամկետով (սովորաբար՝ 1 տարի) և կոլեգիալ էին (բացի դիկտատորի պաշտոնից)։ Մագիստրոսի աստիճան ունեցող անձնավորությունը կոչվում էր մագիստրատ և իրավունք ուներ հրամանագրեր հրապարակել իր իրավասությունների շրջանակներում։ Ցուրատեսակ Մագիստրոսներ էին քրմական կոլեգիաները։

# Որոշ երկրներում օգտագործվում է իբրև դատական գերատեսչության հոմանիշ։
Արսի սյուր Օբ (կանտոն)

**Արսի սյուր Օբ** (), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 9916 մարդ էր։Կանտոնի համարը 1002 է։ Կանտոնում կա 22 կոմունա։

## Տես նաև
* Ֆրանսիայի կոմունաներ
* Ֆրանսիայի օկրուգներ

## Ծանոթագրություններ

## Արտաքին հղումներ
* Վիճակագրության ազգային կոմիտե  

Կատեգորիա:Ֆրանսիայի կանտոններ
Բեյնա (կանտոն)

**Բեյնա** (), Ֆրանսիայի կանտոն է, գտնվում է Լիմուզան շրջանում։ Կոռեզ դեպարտամենտի կանտոնն է։ Մտնում է Բրիվ լա Գեյյարդ օկրուգի մեջ։ Համաձայն 2007 թվականի մարդահամարի կանտոնի բնակչությունը 3466 մարդ էր։Կանտոնի համարը 1904 է։ Կանտոնում կա 7 կոմունա։

## Տես նաև
* Ֆրանսիայի կոմունաներ
* Ֆրանսիայի օկրուգներ

## Արտաքին հղումներ
* Վիճակագրության ազգային կոմիտե  

Կատեգորիա:Ֆրանսիայի կանտոններ
Լիզիս

մինի|Բջջի լիզիսը

**Լիզիս** (` *lýsis*, կորուստ, ` *lýein*, քանդել բառից), բջջաթաղանթի քայքայումը վիրուսների, ֆերմենտների կամ օսմոտիկ մեխանիզմների ազդեցությամբ։ Լիզիս ենթարկված բջիջների հեղուկ պարունակությունն անվանվում է լիզատ։ Մոլեկուլային կենսաբանության, կենսաքիմիայի և բջջաբանության լաբորատորիաներում բջջային կուլտուրաները կարող են լիզի ենթարկվել՝ բաղադրամասերի մաքրման (սպիտակուցների պուրիֆիկացիա, ԴՆԹ-ի էքստրացիա, ՌՆԹ-ի էքստրացիա) կամ օրգանոիդների առանձնացման նպատակներով։

Բակտերիաների շատ տեսակներ լիզիսի են ենթարկվում լիզոսոմ ֆերմենտի ազդեցությամբ, որը մտնում է կենդանիների թքի, ձվի սպիտակուցի և այլ արտազատուկների կազմության մեջ։ Ֆագի լիտիկ ֆերմենտները՝ լիզինները, սինթեզվում են բակտերիոֆագի վարակման ընթացքում և ապահովում են ֆագի՝ բակտերիալ բջիջները լիզիսի ենթարկելու առանձնահատկությունը։ Պենիցիլինը և նմանատիպ β-լակտամ հակաբիոտիկները սպանում են բակտերիաները շնորհիվ ֆերմենտ միջնորդավորված լիզիսի․ դեղանյութը պատճառ է դառնում դեֆեկտավոր բջջապատով բակտերիաներ առաջացմանը։

## Միկրօրգանիզմների լիզիս
Միկրոօրգանիզմների լիզիսը միկրոօրգանիզմների բջիջների քայքայումը (լուծումը) տարբեր գործոնների՝ բակտերիալիզինի, բակտերիաֆագերի և հակաբիոտիկների ազդեցությամբ։ Կարող է տեղի ունենալ ավտոլիզի հետևանքով, որի ժամանակ սննդամիջավայրից առանձնացված և 35—40&nbsp;°C-ում պահվող բջիջները քայքայվում են սեփական պրոտեոլիտիկ և այլ ֆերմենտների միջոցով։ Միկրոօրգանիզմների լիզիսը կարելի է առաջացնել միկրոօրգանիզմների կուլտուրայի վրա հատուկ ֆերմենտներ կամ մարդկանց ու կենդանիների արյան մեջ պարունակվող հակամարմիններ ավելացնելով, որոնք քայքայում են բջջի պատը, ազդում սպիտակուցի վրա։ Միկրոօրգանիզմների լիզիսի ձևերից է ֆագոլիզիսը, երբ միկրոօրգանիզմների բջիջները վարակում են տվյալ տեսակին բնորոշ վիրուսներով՝ ֆագերով, որոնց բազմացումն ու հասունացումը բջջի ներսում ավարտվում է միկրոօրգանիզմների լիզիսով։ Ֆագերով առաջացող միկրոօրգանիզմների լիզիս մեծ վնաս է հասցնում մանրէաբանական և սննդի արդյունաբերությանը։ Միկրոօրգանիզմների լիզիս են առաջացնում նաև որոշ մակերևութային ակտիվ նյութեր, մասնավորապես օճառները։

## Պլազմոլիզ
thumbnail|right|Պլազմոլիզ

Պլազմոլիզը պրոտոպլաստի անջատումն է բջջաթաղանթից հիպերտոնիկ լուծույթում։ Բնորոշ է հիմնականում բուսական բջիջներին, որոնք ունեն ամուր, թաղանթանյութից կազմված թաղանթ։ Այս բջիջները մահանում են, եթե երկար ժամանակ ջրի անբավարարություն է լինում։ Ջրի առկայության դեպքում օսմոսի շնորհիվ բջիջները վերականգնում են իրենց սկզբնական վիճակը

## Իմունային պատասխան
Էրիթրոցիտների հեմոգլոբինից առաջացած ազատ ռադիկալները կարող են ախտածնին ի պատասխան լիզիսի ենթարկել, որը կարող է ոչնչացնել ախտածիններին։

## Ծանոթագրություններ

Կատեգորիա:Բջջաբանություն
Մագմատիկ ապարներ

**Մագմատիկ ապարներ**, հրային ապարներ, ապարներ, որոնք առաջացել են հրահեղուկ մագման սառչելու և բյուրեղանալու հետևանքով։ Մագման կարող է սառչել ինչպես Երկրի խոր հորիզոններում, այնպես էլ Երկրի մակերևույթին՝ արտավիժելուց հետո։ Մագմատիկ ապարները, ըստ սառչելու պայմանների, լինում են ինտրուզիվ (խորքային) և էֆուզիվ (հրաբխային, արտավիժած), որոնք իրարից տարբերվում են ստրուկտուրայով և տեքստուրայով։ Ինտրա, զիվ ապարները (գրանիտ, սիենիտ, դիորիտ) մագմայի դանդաղ բյուրեղացման պատճառով ունեն լրիվ բյուրեղային ստրուկտուրա և ներդրվում են որպես բաթոլիթներ, շտոկներ, լակոլիթներ, երակներ և այլն։ էֆուզիվ ապարները (բազալտ, անդեզիտ, տուֆ) մագմայի արագ սառչելու հետևանքով ունենում են ոչ լրիվ բյուրեղային ստրուկտուրա, հագեցած են հրաբխային ապակիով և հաճախ տեղադրվում են որպես լավային հոսքեր ու ծածկույթներ։ Մագմատիկ ապարները սովորաբար կազմված են սիլիկատներից։ Նրանց գլխավոր բաղադրամասը սիլիկահողն է (Si0<sub>2</sub>), ըստ որի պարունակության մագմատիկ ապարները լինում են՝ գերհիմքային (SiO2 75%)։ Սիլիկատներ չպարունակող մագմատիկ ապարները (օրինակ, կարբոնատիտներ) խիստ սակավ են։ Համապատասխանաբար փոխվում է նաև միներալների կազմը մագմատիկ ապարների առանձնացված խմբերում։ Գերհիմքային ապարները (պիրոքսենիտներ, դունիտներ, օլիվիններ) բաղկացած են միայն օլիվինից և պիրոքսենից, հիմքայիններում (գաբրո, բազալտ) առկա է նաև կալցիումային պլագիոկլազ։ Թթու ապարներում (գրանիտ, լիպարիտ, դացիտ) նվազում է մագնզիում-երկաթային ու կալցիումային սիլիկատների պարունակությունը, և հանդես են գալիս ալկալիական դաշտային սպաթներ ու քվարց։ Կախված ալկալիների պարունակությունից՝ մագմատիկ ապարների յուրաքանչյուր խմբում առանձնացվում են նորմալ և ալկալիական շարքի ապարներ (ալկալիական գրանիտներ, նեֆելինային սիենիտներ, ֆոնոլիտներ)։ Մագմատիկ ապարների տարբեր տիպերի հետ կապված են լինում տարբեր օգտակար հանածոներ (օրինակ, թթու ապարների հետ՝ կապար, վոլֆրամ, ոսկի, հիմքայինների հետ՝ տիտանամագնետիտ, պղինձ, գերհիմքային ապարների հետ՝ քրոմ, պլատին, նիկել, ալկալիականների հետ՝ տիտան, ֆոսֆոր, ապատիտ, ցիրկոնիում, հազվագյուտ հողեր)։ Նշված բոլոր մագմատիկ ապարները լայնորեն տարածված են Հայաստանում։ Մագմատիկ ապարները ունեն տնտեսական նշանակություն. կիրառվում են որպես շինանյութ (տուֆեր, լաբրադորիտներ և այլն), հղկանյութ (պեմզա) և ջերմամեկուսիչներ (պեմզա, պեռլիտ), ինչպես նաև հումք են արժեքավոր բաղադրիչների կորզման համար (օրինակ, ալյումինիում՝ նեֆելինային սիենիտներից)։

Կատեգորիա:Մագմատիկ ապարներ
Մագմատոգեն հանքավայրեր

**Մագմատոգեն հանքավայրեր**, հանքավայրեր, որոնց ծագումը կապված է մագմատիկ գործունեության հետ։ Առաջանում են երկու ճանապարհով։ Մի դեպքում մագմայից հանքային տարրերը անջատվում են ապար կազմող սիլիկատների հետ միաժամանակ, կամ փոքր-ինչ ավելի, ուշ։ Հանքանյութերն առաջացնում են միներալների ցան կամ նրանց ավելի հոծ կուտակներ ինտրուզիվ զանգվածների տարբեր հատվածներում։ Հանքային միներալները՝ ինտրուզիաների սառչելու ժամանակ առաջացած ճեղքերում երբեմն գոյացնում են երականման, ոսպնյակաձև, հազվադեպ՝ սյունաձև հոծ մարմիններ։ Մյուս դեպքում մագման, նախքան սառչելն ու բյուրեղանալը, բաժանվում է սիլիկատային և սուլֆիդային մասերի։ Ջերմությունն իջնելու հետ միասին իջնում է սուլֆիդների լուծելիությունը, որոնք հաւռցքից կաթիլների ձևով անջատվում են, միանում իրար, կազմում ավելի խոշոր զանգվածներ և ծանրության ուժի տակ իջնում ինտրուզիվ զանգվածների հատակը։ Այդ եղանակով են առաջանում հատկապես պդինձ-նիկելային հանքավայրերը։ Մագմատոգեն հանքավայրերի ձևավորումը տեղի է ունենում մի քանի հարյուր աստիճան ջերմության և զգալի ճնշման պայմաններում։ Մագմատոգեն հանքավայրեր են առաջացնում քրոմը, պլատինը և նրա խմբի տարրերը՝ ալմաստը, տիտանը, երկաթը, հազվագյուտ տարրերը, նիոբիումը, տանտալը, ինչպես նաև պղնձի ու նիկելի հանքանյութերը։

Կատեգորիա:Հանքավայրեր
Միտոտիկ ապարատ

**Միտոտիկ ապարատ**, միտոզին մասնակցող քրոմոսոմային և աքրոմատինային ժամանակավոր կառուցվածքների ամբողջություն, որն իրականացնում է քրոմոսոմների շարժումը դեպի կիսվող բջջի բևեռներ։ Ձևավորվում է ինչպես ինտերֆազային բջջի մակրոմոլեկուլներից, այնպես էլ բաժանումից առաջ սինթեզված նյութերից։ Միտոտիկ ապարատը կազմված է ցենտրոսոմայով շրջապատված ցենտրիոլներից, բջջի բաժանման իլիկից (միկրոխողովակների համակարգ) և միջանկյալ նյութից։ Բաղկացած է ռիբոնուկլեոպրոտեիդներից (90%), ռիբոնուկլեինաթթվից (6%), աքրոմատինային մասը՝ ակտինին նման սպիտակուցներից։ Հայտնաբերված են նաև բազմաշաքարներ, լիպիդներ, ադենոզինեռֆոսֆատազ։ Ցենտրիոլները մոտ 0,15 մկմ տրամագծով միկրոխողովակների զույգ գոյացություններ են։ Ենթադրվում է, որ դրանք կարգավորում են իլիկի առաջացումը, տարածական կողմնորոշումն ու աճը, չնայած վերջինս տեղի ունի նաև ցենտրիոլներ չպարունակող (բուսական) բջիջներում։ Բջջի բաժանման իլիկը կազմված է 2 տիպի՝ բևեռներն իրար և յուրաքանչյուր քրոմոսոմը բևեռներից որևէ մեկին միացնող ցիտոպլազմային թելիկներից։ Մասնակցում է քրոմոսոմների բաշխմանը դուստր բջիջներում։ Միտոտիկ ապարատի ձևավորումը սովորաբար սկսվում է միտոզի պրոֆազում և ավարտվում մետաֆազում։ Միտոտիկ ապարատի վնասվածքները և սինթեզի խանգարումները հանգեցնում են միտոզի ախտաբանության։

Կատեգորիա:Կորիզակիսում
Մագիստրոս

**Մագիստրոս** (լատ. magister-պետ, ուսուցիչ), ակադեմիական երկրորդ աստիճան, որ շնորհվում է ԱՄՆ-ի, Մեծ Բրիտանիայի և բարձրագույն կրթության անգլո-ամերիկյան համակարգ ունեցող երկրների բարձրագույն ուսումնական հաստատություններում։ Միջին դարերում մագիստրոսի աստիճան շնորհվում էր «յոթ ազատ արվեստներ» դասավանդողներին, հետագայում՝ համալսարանների փիլիսոփայական ֆակուլտետների շրջանավարտներին, իսկ XIX դ. փոխարինվում է փիլիսոփայության դոկտորի աստիճանով։ Մինչ հեղափոխական Ռուսաստանում մագիստրոսի աստիճան շնորհվում էր համալսարանների բոլոր ֆակուլտետներում (բացի բժշկականից), և այն ստացող անձինք իրավունք ունեին ղեկավարելու ամբիոն։ Մագիստրոսի աստիճան շնորհվում էր համալսարանն ավարտելուց հետո տվյալ գիտության ճյուղից բանավոր քննություն հանձնող և հրապարակայնորեն դիսերտացիա պաշտպանող անձանց։ Աչքի ընկնող մագիստրոսական դիսերտացիայի համար շնորհվում էր դոկտորի աստիճան։ Բարձրագույն կրթության, ինչպես նաև գիտական կոչումների և աստիճանների խորհրդային համակարգում մագիստրոսի աստիճան չկա։ Արտասահմանում շնորհվում է համալսարան կամ դրան համարժեք ուսումնական հաստատություն ավարտած անձանց, որոնք 1-2 տարի լրացուցիչ դասընթացներ են անցնում և հատուկ քննություն հանձնելով՝ պաշտպանում ատենախոսություն։ Իրավաբանական և բժշկական մասնագիտությունների գծով մագիստրոսի աստիճանի փոխարեն շնորհվում է իրավունքի կամ բժշկության դոկտորի աստիճան։ Մագիստրոսի աստիճան ստացողի որակավորումը մոտավորապես համարժեք է խորհրդային բուհերի (5-ամյա ուսուցմամբ) դիպլոմային աշխատանք (նախագիծ) պաշտպանած շրջանավարտների ստացած որակավորմանը։

Կատեգորիա:Բարձրագույն կրթություն
Կատեգորիա:Գիտական աստիճաններ և կոչումներ
Լվեր

**Լվեր** (), արյունածուծ միջատների կարգ։ Հայտնի է մոտ 1800, Հայաստանում՝ 72 տեսակ։
Մանր, անթև միջատներ են։ 
## Արտաքին կառուցվածք
Մարմինը (երկարությունը՝ 1-5 մմ, «ամրակայված» էզերինը՝ մինչև 20 մմ) կողքերից խիստ սեղմված է՝ ծածկված խիտինային խոզանիկներով, որոնք հարմարված են բրդի ու փետուրների մեջ ազատ շարժվելուն։ Ոտքերը, հատկապես հետինները, լավ են զարգացած, դրանց առանձնահատուկ մկանային կառուցվածքը բարձր ու հեռու ցատկելու հնարավորություն է տալիս։ Աչքերը հասարակ են, երբեմն՝ ապաճած։ Բերանային ապարատը կտրող-ծակող-ծծող է։ 
## Բազմացում և զարգացում
Կյանքի ընթացքում էգն արտազատում է մինչև 500 ձու։ Ձվադրում են հատակի ճեղքերում, հողում, անասնակացարաններում։ Զարգացումը կատարվում է լրիվ կերպարանափոխությամբ. անցնում են 4 փուլ՝ ձու, թրթուր, հարսնյակ, հասուն միջատ (իմագո)։ 
## Մակաբուծություն
Բոլոր լվերի հասունները տաքարյուն կենդանիների (այդ թվում՝ մարդու) օբլիգատ մակաբույծներ են. սնվում են նրանց արյունով (առանց սնվելու ի վիճակի են ապրել երկար ժամանակ)։ Լվերի մեծամասնությունը (94%-ը) կաթնասունների արտաքին մակաբույծներ են, մյուս մասը՝ թռչունների։ 
## Տարածվածություն
Տաքարյուն ցամաքային կենդանիների օգնությամբ ներթափանցելով նրանց բնակության զանազան կենսավայրեր՝ լվերը լայնորեն տարածվել են և հանդիպում են բոլոր կենդանաաշխարագրական մարզերում ու լանդշաֆտակլիմայական գոտիներում։ Քանակային և տեսակային մեծամասնություն են կազմում կրծողների (դաշտամկներ, ավազամկներ, գետնասկյուռներ, առնետներ) լվեր։ 
## Համաճարակաբանություն
Ունեն մեծ համաճարակաբանական, նշանակություն. հատուկ վտանգավոր վարակների (ժանտախտ, տուլարեմիա և այլն) հիմնական, երկրորդական կամ պատահական փոխանցողներ են։
## Պայքարի միջոցներ
Պայքարի միջոցները, ֆոսֆորօրգանական միացությունների ջրային լուծույթներ։

Կատեգորիա:Միջատներ
Կատեգորիա:Մակաբույծ միջատներ
Մագնեզիումի հանքանյութեր

**Մագնեզիումի հանքանյութեր**, բնական միներալային առաջացումներ, որոնցում մագնեզիումի պարունակությունը բավարար է նրա տնտեսապես շահավետ կորզման համար։ Մագնեզիումը մտնում է ավելի քան հարյուր միներալի բաղադրության մեջ, այդ թվում՝ բրուսիտի (Mg(OH)2, 41,7% Mg), մագնեզիտի (MgC03, 28,8%), դոլոմիտի (MgC03, CaC03, 18,2%), լանգբեյնիտի (2MgS04, K2S04, 11,7%)։

Մագնեզիումի հանքանյութերի մեջ կարևոր տեղ են գրավում մագնեզիումակալիումական աղերի հանքավայրերը։ Մագնեզիտի խոշոր հանքավայրեր են հանդիպում մետամորֆացված դոլոմիտներում։ Նրա կոնտակտային մետամորֆիզմի դեպքում առաջանում են մագնեզիումի ամենաբարձր պարունակությամբ հումքի՝ բրուսիտի կուտակումներ։ Որպես մագնեզիումի աղբյուր՝ անընդհատ աճում է նաև ծովային ջրի (4 % Mg չոր մնացորդում) դերը՝ կայուն բաղադրությամբ և անսահմանափակ պաշարներով։

Կատեգորիա:Մագնեզիում
Կատեգորիա:Հանքանյութեր
Միսլ

**Միսլ** («Мысль» — «Միտք»), խորհրդային և հետխորհրդային շրջանի ռուսական գրականության հրատարակչություն (Մոսկվա)։

Հիմնվել է 1930 թվականին Պետհրատի սոցիալ-տնտեսական բաժնի հիմքի վրա՝ Սոցէկգիզ (Սոցտնտհրատ) անվամբ։ 1941 թվականին միացվել է Գոսպոլիտիզդատին, 1957 թվականին նորից առանձնացվել՝ որպես ինքնուրույն հրատարակչություն։ 1963 թվականին Սոցէկգիզին են միացվել ԽՄԿԿ Կենտկոմին կից բարձրագույն կուսակցական դպրոցի, Հասարակական գիտությունների ակադեմիայի ու աշխարհագրական գրականության հրատարակչությունները և կոչվել «Միսլ»։

Ունեցել է 3 մասնագիտացված գլխավոր խմբագրություն, սոցիալ-տնտեսական գրականության, ուսումնամեթոդական գրականության (կուսակցական բարձրագույն ուսումնական հաստատությունների համար) և աշխարհագրական գրականության։

Կատեգորիա:Հրատարակչություններ
Լվիճներ

**Լվիճներ** (), հավասարաթևերի կարգի միջատների ենթաընտանիք։ Մանր, նուրբ միջատներ են։ 
## Արտաքին կառուցվածք
Մարմնի երկարությունը 0,5-6 մմ է։ Թևավոր լվիճներ ունեն 2 զույգ միակերպ թևեր՝ ջղերի նոսր ցանցով։ Բերանային ապարատը ծակող-ծծող է։ 
## Սննդառություն
Մարմինը ծածկված է նուրբ աղվամազով կամ մոմաշերտով։ Սնվում են ասեղնատերև և ծածկասերմ բույսերի հյութերով։ 
## Կենսակերպ
Սովորաբար նստում են ծառերի վրա՝ մեծ գաղութներով։ Շատ տեսակների ծակոցից առաջանում են բուսական հյուսվածքներն այլանդակող տարաճումներ (գալեր), ոլորքներ, հաստացումներ, կնճռոտումներ, ծռումներ, ճնշվում է բույսերի աճը։ Շատ լվիճներ արտազատում են քաղցր՝ մեղրացողի նման հյութ։ 
### Տեր-բույս հարաբերություններ
Օժտված են խիստ ընտրողականությամբ տեր-բույսի տեսակի և բույսի որոշակի մասերի հանդեպ։ Կան լվիճներ, որոնց զարգացման բոլոր փուլերն ընթանում են միևնույն բույսի վրա (միատեր) կամ տարբեր բույսերի վրա (բազմատեր)։ Լվիճներ ունեն բարդ կենսակերպ։ 
### Բազմացում և զարգացում
Ձմեռում են բեղմնավորված ձվերը, գարնանը ձվերից դուրս են գալիս անթև էգերը, որոնք բազմանում են առանց բեղմնավորման (կուսածնությամբ)՝ սկիզբ տալով շարժուն լվիճների։
Ամառվա ընթացքում լվիճներ տալիս են մի քանի սերունդ, և տեղի է ունենում սերունդների հերթափոխություն։ Բազմանում են շատ արագ, ամառվա ընթացքում 1 անհատը կարող է աճել 1013 անգամ։ 
## Վնաս և պայքարի միջոցներ
Մեծ վնաս են հասցնում գյուղատնտեսությանը։ Վնասակար լվիճների տեսակային կազմը բավական մեծ է։ Դրանցից է խաղողի ֆիլոքսերան (*Viteus vitifolie*), որի դեմ դեռևս պայքարի էժան և արդյունավետ եղանակ մշակված չէ։ Այգեգործությանը մեծ վնաս է պատճառում արյունային լվիճը (*Eriosoma lanigerum*), որի դեմ պայքարում են կենսաբանական եղանակով։ Խնձորենու կանաչ լվիճը (*Aphlis pomi*) ամառվա ընթացքում բազմանում է կուսածնությամբ, տալիս է 7-17 սերունդ։ Դրա դեմ կարելի է պայքարել գարնանային ցողարկումների միջոցով՝ օգտագործելով կարբոլինեումի էմուլսիա, այդ լվիճի բնական թշնամին զատիկն է։ Ճակնդեղի լվիճը (*Aphis fabae*) ամառվա ընթացքում տալիս է 10-12 սերունդ։ Դաշտավլուկազգիների արմատային լվիճը մեծ վնաս է հասցնում ծխախոտի, ճակնդեղի, լոբու ցանքերին։

Կատեգորիա:Հավասարաթևավորներ
Խայտաբադ

**Խայտաբադ** (), բադերի ընտանիքի ջրլող թռչուն։ Գրանցված է ՀՀ Կարմիր գրքում։

## Արտաքին կառուցվածք
Մարմնի երկարությունը 58-67 սմ է, թևերի բացվածքը՝ 110-133 սմ, կենդանի զանգվածը՝ 0,9-1,65 կգ։ Հիմնականում սպիտակ է, կտուցը՝ կարմիր, գլուխը, վիզը՝ կանաչ, կրծքին կա դարչնագույն-շիկակարմիր շերտ, փորի երկայնքով և մեջքի կողքերին՝ սևավուն շերտ, թափահարող փետուրները սև են։ Արուի կտուցի հիմքում կա կոշտուկ։ Էգի ճակատը սպիտակ է, կտուցը՝ առանց կոշտուկի։ Երիտասարդի մարմինը ներքևից սպիտակավուն է, կտուցը՝ վարդագույն երանգով։ Ցերեկը հանգստանում է մերկ ջրափերին կամ բաց ջրատարածքներում։ Վտանգի պահին չափազանց զգույշ է։ Առանձին անհատներ կարող են հանդիպել կարմիր բադի հետ. սովորաբար կազմում են ոչ խառը երամներ։ Հայաստանում նստակյաց է, քիչ տարածված։

## Կենսակերպ
Բնակվում է լճերում և ձկնաբուծական լճակներում։ Բույնը ոչ խորը փոսիկ է՝ փորվածքներում, այլ կենդանիների լքված բներում, ծառերի փչակներում, պատերի ճեղքերում։

## Սննդառություն
Սնվում է ջրային անողնաշարավորներով, մանր ձկներով, ջրային բույսերով։

## Բազմացում և զարգացում
Դնում է 66 մմ տրամագծով, աղոտ սպիտակ 8-10 ձու։ Բնադրումը ՀՀ տարածքում վերջնականապես հաստատված չէ։ Առանձին հեղինակների կարծիքով բները հայտնվում են նաև խոտի կամ հարդի դեզերում։ 1940-2000-ի ընթացքում երամներ (1-40 թռչուն) են գրանցվել ՀՀ 25 կետում, երամում 100-ից ավելի թռչունի հայտնվելը հազվագյուտ երևույթ է։

## Տարածվածություն
Տարածված է Բրիտանական կղզիներում, Միջերկրածովյան երկրներում, Փոքր Ասիայում, Եվրոպայում, Ուկրաինայում, Ռուսաստանում, Սկանդինավյան երկրներում, Միջին Ասիայում, Մոնղոլիայում, Չինաստանում և Ճապոնիայում։ Հայաստանում չուի շրջաններում հանդիպում է Սևանա լճի ավազանում, Արփի լճում և Արարատյան հարթավայրի գերխոնավ տարածքներում։

## Պահպանություն
Հազվագյուտ տեսակ է։ ԲՊՄՄ Կարմիր ցուցակում ընդգրկված է քիչ մտահոգող կարգավիճակով և գնահատվում է որպես խոցելի տեսակ։

Գրանցված է Բեռնի կոնվենցիայի Հավելված 2-ում։

Պահպանվում է «Սևան» և «Արփի լիճ» ազգային պարկերում։

## Ծանոթագրություններ

Կատեգորիա:Թռչուններ
Կատեգորիա:Բադեր
Կատեգորիա:Քորդավորներ
Կատեգորիա:Ողնաշարավորներ
Կատեգորիա:Սագանմաններ
Կատեգորիա:Խոցելի տեսակներ
Կատեգորիա:ՀՀ Կարմիր գրքում գրանցված կենդանիներ
Կատեգորիա:Չվտանգված տեսակներ
Կատեգորիա:Եվրոպայի թռչուններ
Խայտաբղետ իժանման սահնօձ

**Խայտաբղետ իժանման սահնօձ** (), *Ռավերգիերի իժանման սահնօձ*, *բազմերանգ սահնօձ*, լորտուների ընտանիքի լորտուների ենթաընտանիքի օձ։ Տարբեր հեղինակների կողմից դասվում է *Hemorrhois* կամ *Coluber* ցեղերին։
## Արտաքին կառուցվածք
Մարմնի երկարությունը 19-120 սմ է, պոչը 2-4 անգամ կարճ է։ Էգերը խոշոր են արուներից։ 
Մարմինը բարեկազմ է։ Գլուխը լավ է տարանջատված մարմնից և ծածկված է խոշոր վահանիկներով։ Աչքերը խոշոր են՝ սպիտակավուն կամ դեղնավուն ծիածանաթաղանթով, բիբը՝ կլոր։ Մեջքային թեփուկները թեթևակի կատարավոր են ու անփայլ։ Գլխի վրա, աչքերից ներքև և հետ, ձգվում են մուգ գծեր։ Գլխի վահանիկերի վրա կան այս կամ այն չափով համաչափ տեղադրված մանր մուգ խալեր, որոնք ձևավորում են բարդ նախշ։ Մեջքի երկարությամբ՝ ծոծրակից մինչև պոչի ծայրը, անցնում է լայնակի ձգված, սպիտակավուն եզրերով մուգ խալերից բաղկացած շղթայանման նախշ, որի տարբեր հատվածներում խալերը միաձուլվելով՝ ձևավորում են զիգզագ կամ տարանջատվում են։ Մուգ խալերի մեկական երկայնակի շարքեր ձգվում են նաև մարմնի կողքերով։ Պոչի հատվածում այդ շարքերի խալերը միաձուլվելով՝ ձևավորում են 3 մուգ գույնի երկայնակի զոլեր։ Նախշի գույնը, ի տարբերություն կապարագույն սահևօձի, բաց շագանակագույնից մուգ շագանակագույն է։ Էգերի գունավորումն ավելի վառ է, քան արուներինը, երիտասարդներն ավելի բաց գույնի են։ Որովայնային մակերեսը բաց վարդագույն է, հաճախ՝ մանր մուգ կետիկներով, որովայնային վահանիկների եզրերը սպիտակավուն են՝ մուգ խալերով։
## Սննդառություն
Սնվում է մանր ողնաշարավորներով (մողեսներ, օձեր, թռչուններ և կրծողներ)։

## Բազմացում և զարգացում
Դնում է իլիկանման (17-24 X 30-45 մմ) 5-12 ձու։ Ձագերը ծնվում են սեպտեմբերի 2-րդ կեսին։ Ձմեռում է աշնան 2-րդ կեսից գարնան սկիզբը։ Զուգավորումը տեղի է ունենում ապրիլ-մայիսին։ Հունիսի 2-րդ կեսից հուլիսի սկիզբ էգը

## Տարածվածությունը Հայաստանում
Հայաստանում հանդիպում է Շիրակի, Արագածոտնի, Արմավիրի, Կոտայքի, Արարատի, Վայոց ձորի, Սյունիքի և Տավուշի մարզերի լեռներում, Երևանի շրջակայքում։ Տարածված է կիսաանապատային, չոր տափաստանային, թփուտային ու չոր նոսրանտառային բուսականությամբ կենսավայրերում, նաև այգիներում։

Երբեմն խնամվում է անազատ պայմաններում, օգտագործվում է գիտահետազոտական նպատակով։ Բավական ագրեսիվ օձ է։ Վարքով հաճախ նման է համատեղ բնակվող Ռադդեի լեռնային իժին, թունամուղ ատամներ չունի, սակայն թունավոր ազդեցություն ունի թուքը։ Կծածը կարող է առաջացնել այտուցով արտահայտվող տեղային բորբոքում, սակայն մարդու և կենդանիների կյանքի համար վտանգավոր չէ։ 

Կատեգորիա:Լորտուներ
Էդուարդ Ալեքսանդր Մաք Դաուել

**Էդուարդ Ալեքսանդր Մաք Դոուել**, (Mac Dowell, ), ամերիկացի կոմպոզիտոր և դաշնակահար։ Ազգությամբ՝ շոտլանդացի։

## Կենսագրություն
1876-1878 թթ. սովորել է Փարիզի կոնսերվատորիայում՝ Ա. Մարմոնտելի (դաշնամուր) և Մ. Սավառայի (կոմպոզիցիա), Մայնի Ֆրանկֆուրտի կոնսերվատորիայում՝ Կ. Հեյմանի (դաշնամուր) և Յո. Ռաֆֆի (կոմպոզիցիա) մոտ։ Ստեղծագործական անհատականությունը ձևավորվել է գերմանական ռոմանտիզմի գրական և երաժշտական ավանդույթների ազդեցությամբ։ 1888 թվականից ապրել է Բոստոնում, տվել հեղինակային համերգներ։ 1896-1904 թթ. եղել է Կոլումբիայի համալսարանի երաժշտության ամբիոնի (ԱՄՆ-ում առաջին) ղեկավարն ու պրոֆեսորը։ Մաք Դաուելը ամերիկյան պրոֆեսիոնալ կոմպոզիտորական դպրոցի հիմնադիրներից է։ Առաջին ամերիկացի կոմպոզիտորն է, որ օգտագործել է հնդկացիների երաժշտական բանահյուսությունը («Հնդկական սյուիտ» և այլն)։ Գրել է ծրագրային երաժշտություն («Ողբերգական», «Հերոսական», «Նորվեգական» սոնատներ), դաշնամուրային 2 կոնցերտ, մոտ 40 երգ և այլն։

## Ծանոթագրություններ

Կատեգորիա:Ամերիկացի կոմպոզիտորներ
Կատեգորիա:Ամերիկացի դաշնակահարներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Կոլումբիայի համալսարանի շրջանավարտներ
Կատեգորիա:20-րդ դարի դասական կոմպոզիտորներ
Կատեգորիա:Կոլումբիայի համալսարանի դասախոսներ
Կատեգորիա:Ամերիկացի մանկավարժներ
Կատեգորիա:Ամերիկացի դասական երաժիշտներ
Բադմինթոնի Հայաստանի առաջնություն

Բադմինթոնի Հայաստանի ազգային և պատանեկան առաջնություններն անց են կացվում Հայաստանի Բադմինթոնի Ֆեդերացիայի կողմից 1997 թվականից։

## Ազգային առաջնություն

### Պատանեկան առաջնություն

## Արտաքին հղումներ
* Հայաստանի Բադմինթոնի Ֆեդերացիա
* Badminton Europe - Details of affiliated national organisations: Armenia
* Հայաստանի Բադմինթոնի Ֆեդերացիայի էջը Ֆեյսբուքում

Կատեգորիա:Բադմինթոնը Հայաստանում
Կատեգորիա:Բադմինթոնի ազգային առաջնություններ
Կատեգորիա:Հայաստանի ազգային առաջնություններ
Սրբիչի օր

մինի|Սրբիչի օրը նշողները Բեռլինում
**Սրբիչի օրը** նշվում է ամեն տարի մայիսի 25-ին՝ ի հիշատակ հայտնի բրիտանացի գրող Ադամս Դուգլասի։ Այս օրը Դուգլասի երկրպագուները իրենց հետ ունենում են սրբիչ և առանց դրա տնից դուրս չեն գալիս։ Առաջին անգամ սրբիչի օրը նշվել է 2001 թվականին՝ Դուգլասի վախճանից (մայիսի 11) 2 շաբաթ անց։

Այս տոնի այլ հնարավոր օրեր են՝ փետրվարի 11֊ը (տարվա 42-րդ օրը), մարտի 11֊ը (Դուգլասի ծննդյան օրը), ապրիլի 2֊ը (4/2, ամսաթվերի գրառման ամերիկյան համակարգով) փետրվարի 4֊ը (4/2, ամսաթվերի գրառման բրիտանական համակարգով), մայիսի 11֊ը (Դուգլասի վախճանի օրը), հունիսի 22֊ը (նրա վախճանից հետո 42-րդ օրը) և հոկտեմբերի 18֊ը (նրա վախճանի տարվա 42-րդ հինգշաբթին)։

## Ծագում
Սրբիչի կարևորության մասին Դուգլասը գրել է իր՝ «Գալակտիկայում ավտոստոպով զբոսաշրջիկի ուղեցույցը» գրքում։
մինի|Սրբիչի օրվա առիթով կախվող դրոշներ («Խուճապի մի մատնվիր» գրությամբ)

Սրբիչի օրվան սկիզբ է դրել «Towel Day: A Tribute to Douglas Adams» վերնագրով հաղորդագրությունը

Քրիս Քեմփբելլը և նրա ընկերները ստեղծեցին towelday.org կայքը՝ մարդկանց՝ իրենց սրբիչների մասին հիշեցնելու համար։ Սրբիչի օրը միանգամից մեծ հաջողություն ունեցավ երկրպագուների մեջ։

## Արտաքին հղումներ
* Towelday.org

Կատեգորիա:Մայիսի 25
Միսիր

**Միսիր**, հայ ազնվականական գերդաստան Լեհաստանում և Ռումինիայում։ Գաղթել են Անիից։ Լեհաստանում հիշատակվում են XV դարից, Ռումինիայում՝ XVII դարից։ Ունեցել են իշխանական տիտղոս և կալվածքներ, էական դեր խաղացել այդ երկրների քաղաքական և հասարակական կյանքում։ Տոհմի նշանավոր գործիչներից են եղել Ռումինիայի գյուղատնտեսության, առևտրի, արդյունաբերության և կալվածների նախարար (1901-1902), տնտեսագիտական բազմաթիվ երկերի հեղինակ՝ Բազիլ (Բասիլ) Մ․, իրավաբան, Ռումինիայի ծերակույտի (սենատ) նախագահի տեղակալ, ակադեմիայի անդամ՝ Պետրե Թհ․ (1856-1929), Բոտոշանի քաղաքապետ (1931-1932), ռումինական բազմաթիվ գրական մրցանակների արժանացած «Մեռած աղշիկը» (1937 թվական) գեղարվեստական երկի հեղինակ՝ Ցոան Բոգդանին (1890-1944), «Զորջե էնեսկու» (1964 թվական) երաժշտագիտական արժեքավոր ուսումնասիրության հեղինակ՝ Նիկոլայեն (1896-1965 ) և ուրիշներ։

Կատեգորիա:Ռումինահայ հասարակություն
Մետամերիա

[thumb|right|[Անձրևորդը մետամերիայի դասական օրինակ է։]]
**Մետամերիա** (մետա․․․ և ՝ մաս), **մարմնահատվածավորություն**, **սեգմենտացիա**, բազմաթիվ երկկողմանի սիմետրիկ կենդանիների մարմնի մասնատվածությունը երկայնական առանցքով դասավորված մասերի՝ մետամերների, որոնք կատարում են միևնույն գործառույթը և միանման են բջջային կառուվածքով։

Մետամերիա կարող է լինել միայն արտաքին (պսևդոմետամերիա) կամ տարածվել նաև ներքին օրգանների վրա (իսկական մետամերիա)։ Իսկական մետամերիա լինում է լրիվ, երբ ընդգրկում է ամբողջ օրգանիզմը, և ոչ լրիվ, երբ տարածվում է միայն օրգանների որոշ համակարգերի (մկանային, կմախքային և այլն) վրա։

Տարբերում են հոմոնոմ մետամերիա, որի դեպքում մարմնի բոլոր մետամերները նման են կառուցվածքով և կատարում են նույնատիպ ֆունկցիաներ, և հետերոնոմ մետամերիա, երբ մետամերները տարբեր ուղղություններով տարբերակվում են և արտաքինից նման չեն միմյանց։ Բարձրակարգ կենդանիների և մարդու մոտ մետամերիա պարզորոշ արտահայտվում է սաղմնային զարգացման վաղ փուլերում և որոշ գծերով պահպանվում ողնաշարի կմախքում, կողոսկրերի, միջկողոսկրային նյարդերի ու մկանների ճիշտ հերթականության մեջ։

## Ծանոթագրություններ

Կատեգորիա:Զարգացման կենսաբանություն
Կատեգորիա:Կենդանաբանություն
Կատեգորիա:Կենսաբանություն
Մաքիայոլի

[250px|մինի|[Ջիովաննի Ֆաթթորի - «Գարիբալդին Ասպրոմոնտեում»]]
**Մաքիայոլի** (, macchia-բիծ), իտալացի գեղանկարիչների խումբ, որը կազմավորվել է 1860 թվականին, Ֆլորենցիայում և այդպես է կոչվել գեղանկարչական ագատ մաներա որդեգրելու պատճառով։ Խմբի ներկայացուցիչները (գեղանկարիչներ Տելեմակո Սինյորինի, Ջիովաննի Ֆաթթորի, Սիլվեստրո Լեգա, Ջուզեպպե Աբբատի, խմբի տեսաբան, քանդակագործ Ադրիանո Չեչոնի և ուրիշներ), որոնք Ջ. Մաձինիի և Ջուզեպպե Գարիբալդիի ղեկավարած ազգային-ագատագրական շարժման մասնակիցներ էին, իրենց արվեստում քարացած ու փքուն ակադեմիզմին հակադրեցին դեմոկրատական սյուժեներ։ Նրանք պատկերում էին անցած պատերազմի դրվագները, նրա մասնակիցներին, հարազատ բնությունը, հաճախ աշխատում պլենէրում։ Մաքիայոլիի ստեղծագործություններին բնորոշ են մոտիվների կենսական ճշգրտությունը, լակոնիզմը, հորինվածքների ազատ, պատահական բնույթը, երբեմն հյութեղ գունաբծերի հակադրամիասնությունը։ 1880-ական թվականներ խումբը կազմալուծվել է։ Մաքիայոլիի որոշ ներկայացուցիչներ հարել են իմպրեսիոնիզմին։

Կատեգորիա:Իտալացի նկարիչներ
Կատեգորիա:Իտալիայի գեղանկարչություն
Կատեգորիա:Մոդեռնիզմի արվեստ
Մետամորֆիզմ

**Մետամորֆիզմ** (< հուն, metamorphoómai — փոխակերպվել, վերափոխվել), ապարների տեքստուրայի, ստրուկտուրայի, միներալային ու քիմիական կազմի էական փոփոխություններ երկրակեղևում և Երկրի մանթիայում՝ ջերմության, ճընշման և խորքային ֆլյուիդների (ցնդող բաղադրիչների) ներգործության շնորհիվ։ Տերմինն առաջարկ ել է անգլիացի երկրաբան Չ․ Լայեչը, 1883-ին։ Մետամորֆիզմին չեն պատկանում նստվածքների խտացման, ցեմենտացման, դիագենեզի պրոցեսները և հողմահարումը։ Մետամորֆիզմի գլխավոր գործոններն են ջերմությունը, ճնշումը (հիդրոստատիկ և միակողմանի), ֆլյուիդների կամ լուծույթների բաղադրությունը և քիմիական ակտիվությունը։tԿարևոր նշանակություն tuAihli Tiuilr սկզբնական ապարների կազմը, կառուցվածքը և Մետամորֆիզմի երկրաբանական պայմանները (տարածական և ծագումնային փոխադարձ կապերը տեկտոնական շարժումների, մագմատիզմի ևնի հետ)։ Ըստ այդ գործոնների (հիմնականում ջերմություն և ճնշում) կատարվում է մետամորֆային ապարների գլխավոր միներալների կայունության մարզերի (Մետամորֆիզմի ֆացիաներ) առանձնացում, որն ընկած է բոլոր մետամորֆային ապարների ստորաբաժանման և Մետամորֆիզմի աստիճանի ուսումնասիրության հիմքում։ Մետամորֆային փոփոխությունները հանգում են սկզբնական միներալների տրոհման, մոլեկուլների վերախմբավորման և միներալային տեսակների նոր, ավելի կայուն ասոցիացիաների առաջացման, այսինքն՝ տեղի է ունենում ապարների մասնակի կամ լրիվ վերաբյուրեղացում, որը զուգակցվում է նոր ստրուկտուրաների, իսկ մեծ մասամբ՝ նոր միներալների կազմավորմամբ։ Մետամորֆային պրոցեսները խիստ բազմազան են ըստ դրսևորման ձևի և ապարների վերափոխման բնույթի։ Մ․ կարող է ընդգրկել ապարների հսկայական զանգվածներ (ռեգիոնալ Մ․) կամ արտահայտվել տեղայնացված, հարելով մագմատիկ ապարների կոնտակտին (կոնտակտային Մ․) կամ բեկվածքներին (մերձբեկվածքային Մ․)։ Խորքային զոնաներում Մ․ հաճախ համընկնում է գրանիտոիդային մագմատիզմի ռեգիոնալ զարգացման մարզերի հետ։ Ջերմության բարձրացման դեպքում կատարվող Մ․ կոչվում է պրոգրեսիվ և ուղեկցվում է սկզբնական ապարների ցնդող բաղադրիչների կորստով (ապահիդրատացում, ապակարբոնատացում)։ Ջերմության նվազման ֆոնի վրա ընթացող հետադարձ պրոցեսները վերագրվում են ռեգրեսիվ Մ-ին։ Կրկնվող ռեգրեսիվ Մ․ ստացել է դիաֆտորեզ անունը։

Կատեգորիա:Մետամորֆիզմ
Կատեգորիա:Երկրաբանական գործընթացներ
Գեդեոն Միրաղյան

**Գեդեոն Բարսեղի Միրաղյան** (), հայ դերասան և մանկավարժ։

Գևորգ Միրաղյանի եղբայրը։

## Կենսագրություն
Գեդեոն Միրաղյանը ծնվել է Թիֆլիսում։ 1887 թվականից դասավանդել է Հավլաբարի (Թիֆլիս) ծխական, Ներսիսյան, Արհեստավորաց դպրոցներում։ Պրոֆեսիոնալ թատրոնի բեմ է բարձրացել 1884 թվականին։ 1889 թվականից խաղացել է նաև վրացական թատրոնում՝ Գեդևանով ազգանունով։ Եղել է կատակերգական և բնութագրական դերերի լավագույն մեկնաբան։

Լավագույն անձնավորումներից են՝ Պեպո, Գիժ Մոզի, Զամբախով, Իսայի (Գաբրիել Սունդուկյանի «Պեպո», «Քանդած օջախ», «Խաթաբալա»), Բոբչինսկի (Գոգոլի «Ռևիզոր»), Պոլոնիուս (Շեքսպիրի «Համլետ»)։ Հեղինակ է մի շարք թարգմանությունների (Ա․ Ցագարելիի «Սիբիրական»-ը, 1908, և այլն)։ Աշխատակցել է «Գեղարվեստ», «Հուշարար», «Մշակ» և այլ պարբերականների։

## Ծանոթագրություններ

Կատեգորիա:Հայ դերասաններ
Կատեգորիա:Հայ մանկավարժներ
Մյուռոն

մինի|Մյուռոնի կաթսա, որի մեջ օրհնվում է մյուռոնը Հայ Առաքելական եկեղեցում յոթ տարին մեկ։
**Մյուռոն**, մեռոն (> շարականը երգելով կաթսայի մեջ լցնում են ծաղիկների հյութն ու բալասանը, յուղը, հին Մյուռոնը։ Մյուռոնը խառնել երեք սրբություններով՝ Քրիստոսի խաչելության կենաց փայտով,  Ս․ Գեղարդով և Ս․ Գրիգոր Լուսավորչի Աջով։ Կաթսան փակվում է կափարիչով և 7 շղարշներով։ 20-րդ դարում Մայր Աթոռը կատարել է Մյուռոնօրհնության 9 արարողություն։ 21-րդ դարում առաջին Մյուռոնօրհնության արաղությունը տեղի է ունեցել 2001 թվականի սեպտեմբերի 23-ին Գարեգին Ա կաթողիկոսի մասնակցությամբ։

Հայ եկեղեցին մյուռոնը պատրաստելուց հետո այն  բաժանում է եկեղեցու բոլոր վիճակներին (թեմերին)։

Մյուռոնն օգտագործել են աստվածային շնորհները զորացնելու, Ս․ Էջմիածնից բաժանելու, մկրտելու, հոգևոր նոր կառույցներն օծելու նպատակով։ Մյունօրհնությանն անդրադարձել են հայ պատմիչները՝ սկսած Ագաթանգեղոսից, որտեղ ներկայացվում է Մյուռոնի հրաշագործ հատկանիշները։

## Գրականություն
* 

## Ծանոթագրություններ

Կատեգորիա:Մյուռոն
Կատեգորիա:Քրիստոնեական տերմիններ
Միջուկային սպեկտրոսկոպիա

**Միջուկային սպեկտրոսկոպիա**, միջուկային ֆիզիկայի բաժին, որն ուսումնասիրում է ատոմային միջուկների տարբեր վիճակները և դրանց միջև անցումները՝ նպատակ ունենալով տեղեկություններ ստանալ միջուկների ներքին կառուցվածքի, ռադիոակտիվ փոխակերպումների օրինաչափությունների և միջուկային ռեակցիաների մասին։ Ատոմային միջուկը միմյանց հետ ուժեղ կապված պրոտոնների ու նեյտրոնների քվանտամեխանիկական համակարգ է, որը բնութագրվում է գրգռված վիճակների կամ մակարդակների ընդհատ սպեկտրով։ Հետազոտելով միջուկի մի վիճակից մյուսին անցմանն ուղեկցող միջուկային ճառագայթումը, որը կապված է միջուկի էներգետիկ մակարդակների հետ, կարելի է տեղեկություններ ստանալ միջուկի կառուցվածքի վերաբերյալ։ Այդ պատճառով միջուկային ճառագայթման հետազոտությունը միջուկային սպեկտրոսկոպիայի հիմնական մեթոդն է։ Մակարդակների սպեկտրը և դրանց բնութագրական մեծություններն ուսումնասիրվում են α-, β-, γ- ճառագայթների գրանցման միջոցով։ Միջուկն առաքելով α- և β- ճառագայթներ, անցնում է հարևան միջուկների ցածր մակարդակներին, իսկ γ-ճառագայթումն ու կոնվերսիոն էլեկտրոնների առաքումն ուղեկցում են գրգռված վիճակից նույն միջուկի անցմանը ավելի ցածր էներգետիկ մակարդակի։ α-, β- և γ- ճառագայթների հետազոտման մեթոդները զգալիորեն տարբերվում են իրարից, ուստի միջուկային սպեկտրոսկոպիան բաժանվում է α-, β-, γ- սպեկտրոսկոպիայի։ Միջուկային սպեկտրոսկոպիայի մեթոդների համար անհասանելի տեղեկությունները միջուկների գրգռված բարձր մակարդակների մասին ստացվում են միջուկային ռեակցիաներից։ Դա պայմանավորված է նրանով, որ զգալիորեն մեծացել է ռեակցիաներից ստացվող մասնիկների էներգիայի ու կինեմատիկական պարամետրերի չափման ճշտությունը։ Փորձարարական միջուկային սպեկտրոսկոպիայի մեթոդներով որոշվում են միջուկների կառուցվածքի հետ կապված հետևյալ բնութագրական մեծությունները, մակարդակների միջև անցումների էներգիան և ինտենսիվությունը, միջուկների գրգռված մակարդակների սպինները և զույգությունը՝ γ-ճառագայթման մուլտիպոլության չափման ու β-անցումների բնույթի որոշման միջոցով, այդ մակարդակների կյանքի տևողությունը։ Ժամանակակից միջուկային սպեկտրոսկոպիայի տեխնիկական միջոցների զինանոցը խիստ բազմազան է։ Լայն գործածություն են գտել մագնիսական սպեկտրոմետրերը, գամմա-սպեկտրոմետրը, միջուկային ճառագայթման տարբեր դետեկտորները, կիսահաղորդչային դետեկտորը և այլն։ Միջուկային սպեկտրոսկոպիայի մեթոդները կիրառվում են միջուկային բոլոր հետազոտություններում, ինչպես նաև կենսաբանության, բժշկության մեջ, քիմիայում, տեխնիկայի տարբեր բնագավառներում։

Կատեգորիա:Միջուկային ֆիզիկա
Վլադիմիր Մարգարյանց

**Վլադիմիր Սուրենի Մարգարյանց** (), հայ կուսակցական և պետական գործիչ։	
ՀԽՍՀ մինիստրների խորհրդի նախագահ 1989-1990 թթ.։

## Կրթություն
*1953—1956 թթ. ծառայել է Խորհրդային բանակում։
*1964 թ. հեռակա ավարտել է Ռոստովի գյուղատնտեսական մեքենաշինության տեխնիկումը։
*1970 թ. ավարտել է ԽՄԿԿ Կենտկոմին առընթեր Բարձրագույն կուսակցական հեռակա դպրոցը։ 
*1977 թ. ավարտել է Ստավրոպոլի գյուղատնտեսական ինստիտուտը։

## Աշխատանքային գործունեությունը
*1956 թվականից աշխատել է Ստավրոպոլի երկրամասի Գեորգիևսկ քաղաքի ամրանային միավորումում որպես խառատ, ՀամԼԿԵՄ կոմիտեի քարտուղար, կարգաբերող, բյուրոյի վարիչ, արտադրամասի պետի տեղակալ, միավորման կուսկոմի քարտուղար։ 
*1967-1969 թթ. աշխատել է Ստավրոպոլի ապակե տարաների գործարանի տնօրեն։
*1969-1970 թթ. — Ստավրոպոլում շրջգործկոմի նախագահ։ 
*1970-1974 թթ. - ԽՄԿԿ շրջկոմի առաջին քարտուղար Ստավրոպոլում։
*1974-1976 թթ. - Ստավրոպոլի քաղգործկոմի նախագահ։
*1976-1982 թթ. - Ստավրոպոլի երկրամասի գործկոմի նախագահի տեղակալ։
*1982-1985 թթ. - ԽՄԿԿ Ստավրոպոլի քաղաքային կոմիտեի առաջին քարտուղար։
*1985-1988 թթ. - ԽՄԿԿ Ստավրոպոլի երկրամասային կոմիտեի քարտուղար։
*1988-1989 թթ. - ԽՍՀՄ բժշկական և մանրէաբանական արդյունաբերության մինիստրի տեղակալ։
*1989-1990 թթ. - Հայկական ԽՍՀ մինիստրների խորհրդի նախագահ։
*1990 թ. սեպտեմբերից 1991 թ. մայիս — ԽՍՀՄ բժշկական արդյունաբերության մինիստրի առաջին տեղակալ։
*1991 թ. մայիսից - «Ֆարմինդուստրիա» պետական կորպորացիայի վարչության նախագահ։

ԽՍՀՄ Գերագույն խորհրդի ժողովրդական պատգամավոր էր։ 1990 թ. հուլիսից ԽՄԿԿ Կենտրոնական կոմիտեի անդամ։

Վախճանվել է 2000 թ. մարտի 2-ին։ Աճյունն ամփոփված է Տրոեկուրովյան գերեզմանատանը։

## Պարգևներ
*Կարմիր Դրոշի շքանշանակիր (կրկնակի).
*«Պատվո նշան» շքանշանի ասպետ (կրկնակի).
*Ստավրոպոլի պատվավոր քաղաքացի.
*Ստավրոպոլի երկրամասի պատվավոր քաղաքացի։

 

Կատեգորիա:Եյսկ քաղաքում ծնվածներ
Կատեգորիա:Հայ քաղաքական գործիչներ
Կատեգորիա:1934 ծնունդներ
Կատեգորիա:Օգոստոսի 19 ծնունդներ
Կատեգորիա:2000 մահեր
Կատեգորիա:Երևան քաղաքում մահացածներ
Կատեգորիա:Մարտի 2 մահեր
Կատեգորիա:Հայաստանի վարչապետներ
Կատեգորիա:ԽՄԿԿ Կենտկոմի անդամներ
Կատեգորիա:Կարմիր դրոշի շքանշանի ասպետներ
Կատեգորիա:Ստավրոպոլի պատվավոր քաղաքացիներ
Կատեգորիա:Ստավրոպոլի երկրամասի պատվավոր քաղաքացիներ
Կատեգորիա:Տրոեկուրովյան գերեզմանատանը թաղվածներ
Միսաքյան-Քեսիմյան ազգային վարժարան

**Միսաքյան-Քեսիմյան ազգային վարժարան**, հիմնվել է 1847 թվականին, Բուխարեստում, Վարդերես Միսաքյանի նվիրատվությամբ, Միսաքյան ազգային վարժարան անունով։ Նախակրթարան էր (4 դասարան) մանկապարտեզի բաժնով։ Մայրենի լեզվից բացի դասավանդվել է ռուսերեն, ֆրանսերեն, հետագայում նաև՝ գերմաներեն։ Մի քանի անգամ փակվել և վերաբացվել է։ 1920-ական թթ․ բացվել են 5-8-րդ դասարաններ։ 1926 թվականին ռումինահայ Մարիամ Քեսիմի նվիրատվությամբ կառուցվել է երկհարկանի նոր շենք, և վարժարանը կոչվել է Միսաքյան-Քեսիմյան։ 1932 թվականին աշակերտների թիվը հասել է 405-ի։ 1939 թվականին դպրոցի համար կառուցվել է նոր մասնաշենք, բացվել է գիշերօթիկ բաժին, Խորհրդային Հայաստան կատարված ներգաղթից (1946-1948) հետո աշակերտների թիվը նվազել է (85)։ Միսաքյան-Քեսիմյան ազգային վարժարանը սկզբում պահվել է հանգանակություններից ստացված եկամուտներով, Ռումինիայում ժողովրդա-դեմոկրատական կարգեր հաստատվելուց հետո՝ պետական միջոցներով։ Փակվել է 1965 թվականին։

Տնօրեններ են եղել Վ․ Փափազյանը, Վ․ Մեշտուճյանը, Ա․ Տիրացյանը, Օ․ Պերպերյանը, Վ․ Գարակյոզյանը, Օ․ Վարդանյանը, Ե․ Տիրատուրյանը, ուսուցիչներ՝ Հ․ Սիրունին, Ե․ Արծրունին, Մ․ Գանթարճյանը, Մ․ Պուոուրյանը, Ե․Սարգսյան, Լևոն Կարապետ Պալճյանը (նույն դպրոցի շրջանավարտ, հետագայում՝ Ամենայն Հայոց կաթողիկոս Վազգեն Ա), Զ․ Պլպուլը, Կ․ և Ս․ Գանթարճյանները, Ն․ Պալյանը։

Կատեգորիա:Նոր շրջանի հայկական դպրոցներ
Կատեգորիա:Նորագույն շրջանի հայկական դպրոցներ
Կատեգորիա:Ռումինիայի հայկական դպրոցներ
Միջուկային մոդելներ

**Միջուկային մոդելներ**, ատոմային միջուկների նկարագրության մոտավոր մեթոդներ, որոնք հնարավորություն են տալիս միջուկը նույնացնել ֆիզիկական այնպիսի համակարգի հետ, որի հատկությունները լավ ուսումնասիրված են կամ ենթարկվում են համեմատաբար պարզ տեսական վերլուծության։

Տարբերում են ուժեղ փոխազդեցությամբ բնորոշվող միջուկային մոդելներ, որտեղ նուկլոններն ամուր կապված են միմյանց, անկախ մարմինների մոդելներ, որոնցում նուկլոնները շարժվում են գրեթե իրարից անկախ, և համակցված մոդելներ, որտեղ հաշվի են առնվում միջուկներում նուկլոնների վարքի երկու կողմերը։

Առաջին դասին են պատկանում հեղուկ կաթիլի մոդելը, հիդրոդինամիկ մոդելը, բաղադրիչ միջուկի մոդելը, ալֆա-մասնիկային մոդելը։

Միջուկային մոդելների երկրորդ դասն ընդգրկում է ֆերմի-գազի մոդելը, թաղանթների մոդելը և միամասնիկ ու բազմամասնիկ թաղանթային մոդելների բազմապիսի ձևափոխությունները, դեֆորմացված միջուկների թաղանթների մոդելը, պոտենցիալ հորի մոդելը, օպտիկական մոդելը և այլն։ Համակցված մոդելներին են պատկանում ընդհանրացված մոդելը և դրա ձևափոխությունները (կոլեկտիվ մոդել, պտտական մոդել, սֆերոիդալ հենքի մոդել, ոչ առանցքային մոդել և այլն)։ Միջուկային մոդելների օգնությամբ նկարագրվում են միջուկի ընդհանուր հատկությունները, գրգռված վիճակների սպեկտրը, ցածր էներգիայի դեպքում միջուկային ռեակցիաների առանձնահատկությունները, միջուկներից էլեկտրոնների և ֆոտոնների ցրումը, կուլոնյան գրգռումը և այլն։ Միջուկային մոդելները մեծ քանակությամբ փորձառական փաստեր համակարգելու անհրաժեշտ գործիք են։ Միջուկի միկրոսկոպիկ տեսության զարգացումը, որը միջուկը դիտում է իբրև միմյանց հետ փոխազդող բազմաթիվ պրոտոնների և նեյտրոնների մի ամբողջություն, թույլ է տալիս ինչ-որ չափով հիմնավորել բազմաթիվ ֆենոմենոլոգիական միջուկային մոդելներ, հասկանալ դրանց հիմքում ընկած տարբեր, խոր հակասական դրույթների ներքին միասնությունը։ Միևնույն ժամանակ երևան են եկել զույգ կոռելյացիաներով նոր մոդելներ, որոնցում հաշվի են առնվում նուկլոնների մնացորդային փոխազդեցությունները, որոնք չեն մտել թաղանթների մոդելի միջին պոտենցիալ։ Այդ նոր դասին է պատկանում գերհոսուն մոդելը, որտեղ հաշվի են առնվում նուկլոնների զույգված մնացորդային փոխազդեցությունները, որոնք հանգեցնում են զրո սպինով նուկլոնային զույգի առաջացման։ Գոյություն ունի նաև անվերջ միջուկային մատերիայի մոդել, որը չնայած անվերջ սահմանային պայմանների պատճառով խիստ տարբերվում է իրական միջուկից, սակայն կարող է պարզաբանել միջուկային որոշ առանձնահատկություններ, ինչպես նուկլոնի կապի էներգիան, միջուկի հավասարակշռված խտությունը։ Համակարգի անվերջության շնորհիվ առաջ են գալիս սիմետրիայով պայմանավորված մի շարք առանձնահատկություններ, որոնք հեշտացնում են խնդիրը վերջավոր համակարգի համեմատությամբ։

Կատեգորիա:Միջուկային ֆիզիկա
Մանուել Պաբլո

**Մանուել Պաբլո Գարսիա Դիաս** (, ), իսպանացի նախկին ֆուտբոլիստ, աջ պաշտպան։ Հանդես է եկել իսպանական «Լաս Պալմաս» և «Դեպորտիվո լա Կորունյայում» ակումբներում՝ մասնակցելով 440 պաշտոնական խաղի, ինչպես նաև Իսպանիայի ազգային հավաքականի կազմում։

## Ակումբային կարիերա
Մանուել Պաբլոն իր ֆուտբոլային կարիերան սկսել և մեծահասակների մակարդակում նորամուտը կատարել է «Լաս Պալմաս» ակումբում, որտեղ անցկացրել է երկու մրցաշրջան՝ մասնակցելով առաջնության 56 խաղի։ Ակումբում անցկացրած ժամանակի ընթացքում հիմնականում եղել է թիմի պաշտպանության հիմնական խաղացող։

1998 թվականի ամռանը տեղափոխվել է «Դեպորտիվո Լա Կորունյա» (Խոսե Օսկար Ֆլորեսի հետ միասին։ Լա Լիգայում նորամուտը կատարել է 1998 թվականի նոյեմբերի 15-ին՝ մասնակցելով «Դեպորտիվո Ալավեսի» դեմ խաղին (2։ 2), սակայն թիմում անցկացրած առաջին մրցաշրջանում լուրջ մրցակցության մեջ է եղել Արմանդո Ալվարեսի հետ՝  մասնակցելով լիգայի ընդամենը 14 հանդիպման։

Մանուել Պաբլոն 1999-2001 թվականներին «Դեպորտիվոյի» կազմում անցկացրել է 74 հանդիպում, եղել թիմի հիմնական խաղացողներից, որն իր պատմության մեջ առաջին անգամ 2000 թվականին հաղթել է Լա Լիգայում։

2001 թվականի սեպտեմբերի 30-ին Մանուէլ Պաբլոն «Սելտա Դե Վիգոյի» դեմ խաղում վնասվածք է ստացել Էվերտոն Ջովանելլայի անհաջող հարվածից հետո, ինչի պատճառով նա բաց է թողել մրցաշրջանի մնացած մասը։

Մեկ տարի անց Մանուել Պաբլոն վերադարձել է, մասնակցել Իսպանիայի գավաթի խաղարկության՝ CD Corralejo ակումբի դեմ խաղին։

2003-04 մրցաշրջանի եզրափակիչ փուլում Մանուել Պաբլոն ապացուցել է, որ լիովին վերականգնվել է, ինչը ցուցադրել է 2004 թվականի ապրիլի 7-ին «Միլանի» դեմ Չեմպիոնների լիգայի քառորդ եզրափակչի պատասխան խաղում (4:0)։

Հաջորդ երկու մրցաշրջաններում Մանուել Պաբլոն մնացել  է թիմի աջ պաշտպանի առաջին թեկնածուն, թեև 2008-09 թվականներին նրա հետ մրցակցել է ավելի երիտասարդ Լաուրեն։ 2009 թվականի մայիսի սկզբին՝ երկարատև բանակցություններից հետո, 33-ամյա հարձակվողը 2+1 սխեմայով երկարաձգել է իր պայմանագիրը «Դեպորտիվոյի» հետ։

2009 թվականից մինչև 2015 թվականը Մանուել Պաբլոն մասնակցել է լիգայի ընդհանուր առմամբ 126 հանդիպման։ 2015 թվականի հունիսի 16-ին նա ևս մեկ տարով երկարաձգել է իր պայմանագրի ժամկետը։

2016 թվականի հուլիսի 7-ին Մանուել Պաբլոն, 2015-16 մրցաշրջանի ընթացքում անցկացնելով ընդամենը հինգ հանդիպում, 40-ամյա Մանուել Պաբլոն ավարտել է ֆուտբոլային կարիերան։

## Հավաքականում
2000 թվականի օգոստոսի 16-ին կատարել է նորամուտը Իսպանիայի ազգային հավաքականում՝ մասնակցելով Գերմանիայի հավաքականի դեմ ընկերական խաղին, որտեղ իսպանացիները պարտվել են 1։ 4 հաշվով։ Հետագայում ոչ կանոնավորապես մինչև 2004 թվականը հրավիրվել է մասնակցելու հավաքականի խաղերին՝ ընդհանուր առմամբ երկրի գլխավոր թիմի կազմում անցկացնելով 13 հանդիպում։

## Ելույթների վիճակագրություն
### Ակումբային

### Միջազգային

## Ձեռքբերումներ
* Իսպանիայի չեմպիոն (1) –1999/00
* Իսպանիայի սուպերգավաթի դափնեկիր (2) – 2000, 2002
* Իսպանիայի գավաթակիր (1) –2001/02

## Ծանոթագրություններ

Կատեգորիա:1976 ծնունդներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հունվարի 25 ծնունդներ
Կատեգորիա:Տղամարդկանց ֆուտբոլի պաշտպաններ
Կատեգորիա:Լաս Պալմասի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Միքայել III

**Միքայել III** (), Բյուզանդիայի կայսր 842 թվականից։ Ամորիական դինաստիայից։

Բյուզանդական կայսր Թեոփիլոսի և հայազգի Թեոդորայի որդին։ Սկզբնապես թագավորել է մոր և մոր ազգակաների խնամակալությամբ։ Սպանվել է հայազգի Վասիլի դավադրությամբ, որը գահ է բարձրացել Վասիլ I անունով։ Միքայել III-ի կերպարը, հիմնականում Վասիլ I-ի ժամանակագիրների ջանքերով, սկզբնաղբյուրներում աղավաղված է։

## Ծանոթագրություններ

Կատեգորիա:Անձինք:Ստամբուլ
Կատեգորիա:Անձինք Կոստանդնուպոլսից
Կատեգորիա:Արաբա-բյուզանդական պատերազմների բյուզանդացի մասնակիցներ
Կատեգորիա:Միջնադարյան երեխա կառավարիչներ